НЧ” КИРИЛ И МЕТОДИЙ-1896г.”

 С.АЛЕКСАНДРОВО ОБЩ.ПАВЕЛ БАНЯ

 ГОДИШЕН ОТЧЕТ

 ЗА КУЛТУРНИТЕ МЕРОПРИАТИЯ ЗА 2021Г.

Читалището е институция,която работи за развитието на културата в населеното място, за опазване на традициите и обичаите.Читалищните дейци са физически лица без оглед на ограничения на възраст и пол,религиозни възгледи и етническо самосъзнание.

**1.Библиотечна дейност**-В читалищната сграда са разположени две библиотечни зали ,в които са подредени 16764 тома литература.

За поредна година изготвихме проект” Българските библиотеки-съвременни центрове за четене и информираност”2021г.-но за съжаление проекта ни не беше одобрен.

В населеното място има действащо училище.

Библиотеката се посещава от малки и големи,за седмицата на детската книжка библиотеката се посещава организирано от деца от детската градина и училището.По-големите ученици използват препоръчителни списъци и усни справки.

 **2.Читалищна дейност**-През изминалата година читалищното настоятелство е провело 5 заседания,чиято основна задача е взимането на решения свързани с провеждане на празници,участие на читалищните групи във фестивали и събори.

Предвид епидемичната обстановка в страната много от празниците и мероприатията,които бяхме планували не можахме да осъществим.В тесен кръг отбелязахме

” Бабинден”, за Лазар организирахме две групи деца ,които пяха за празника из селото.

За Коледа младежите се бяха организирали и минаха из селото с Коледарски песни.

С кукерския състав под ръководството на Стефан Загоров се потопихме в еуфорията на празника ни Сирни Заговезни. Съставът участва и в празниците на с.Манолово,с.Тъжа,с.Търничане,в празника на розата гр.Павел баня.С кукерския състав и фолклорната група към читалището представихме нашето село на фестивала в гр.Приморско „Фолклорни нюанси”.С изработената от Росица Загорова кукерска маска и рисунката на Габриела Христова се включихме в конкурса за кукерска маска и рисунка на гр.Елин Пелин- „На гости у шопско”.

С танцовата и фолклорната група тази година участвахме в Павелбанско лято,участвахме също в събора на Старозагорски минерални бани „Богородична стъпка.”Съвместно с читалището на с.Осетеново и групите към него направихме фолклорна програма,която показахме пред жителите на с.Александрово и с.Осетеново.

Читалището работи съвместно и с другите институции в населеното място.За празника на славянската писменност-24 май в големия салон на читалището учениците изнесоха програма.За Коледа бяха организирали от училището Коледен базар и Коледно тържество.

В тесен кръг читалището организира почерпка с програма за посрещане на Новата година.

И за напред както до сега,читалището ще разчита на съвместната работа с институциите-кметство,пенсионерски клуб,училище,детска градина.

Както до сега читалището ще разчита на подкрепата на Общината ,за реализирането на заложените в календарния план мероприятия.

 Председател НЧ:

 /Радка Георгиева/